[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000003", "text": "Motokrossi maailmameistrivo\u0303istluste seitsmes etapp toimus ta\u0308na La\u0308tis Kegumsi krossirajal. Ainsa eestlasena oli seal stardis Sahkar Racingu meeskonna so\u0303itja Hardi Roosiorg (KTM), kes oma elu teisel MXGP klassi etapil suutis esimese punkti teenida, millega ta etapi kokkuvo\u0303ttes oli kaheku\u0308mnekolmas."}, {"text_idx": "#000004", "text": "Roosiorg, kes oma debu\u0308u\u0308di kuninglikus MXGP klassis eelmisel na\u0308dalal Lommelis tegi, alustas ta\u0308nast etappi ajaso\u0303idu kaheku\u0308mneviienda kohaga. Esimeses vo\u0303istlusso\u0303idus ja\u0308i Hardi stardi ja\u0308rel pa\u0308ris viimaste sekka ja sellisel tasemel on juba raske so\u0303iduga kohti parandana. Vaikselt aga Roosiorg pidevalt kohta parandas ja so\u0303idu alguses kolmeku\u0308mnendat kohta hoidnud Hardi to\u0303usis lo\u0303puks 23. kohale. Avaso\u0303idu esikoht kuulus Jeffrey Herlingsile (Holland, KTM), kes avaringil liidrikohale asus ja seda kindlalt so\u0303idu lo\u0303puni enda ka\u0308es hoidis. Sarja liider Tim Gajser (Sloveenia, Honda) suutis Herlingsil seljataga pu\u0308sida terve so\u0303idu, kuid mo\u0308o\u0308dumiskohta tal ei tekkinud ning sloveen lo\u0303petas so\u0303idu kolmandana. Pikka aega hoidis kolmandat kohta enda ka\u0308es Jorge Prado (Hispaania, KTM), kuid so\u0303idu lo\u0303pus suutis temast mo\u0308o\u0308duda Antonio Cairoli (Itaalia, KTM)."}, {"text_idx": "#000005", "text": "Teise so\u0303idus stardis toimus avakurvis kukkumine, o\u0303nneks Hardi Roosiorg seal osaline polnud ja avaringilt tulles oli meie mees 25. kohal. Sealt oli vo\u0303imalus juba ka punktikohta pu\u0308u\u0308da. Vihmasajus toimunud so\u0303idus suutis Hardi suuremaid vigu va\u0308ltida ja so\u0303idu lo\u0303pus tekkiski tal vo\u0303imalus punktikohale to\u0303usta. Selleks tuli aga mo\u0308o\u0308da so\u0303ita kunagisest MX2 klassi maailmameistrist Jordi Tixierist (Prantsusmaa, KTM). Hardi sai u\u0308lesandega kaks ringi enne so\u0303idu lo\u0303ppu hakkama ja kuigi Tixier lo\u0303pus veel u\u0308ritas tagasi mo\u0308o\u0308duda, suutis Hardi oma positsiooni hoida ning 20. kohaga oma esimese MXGP klassi punkti teenida. Stardi ja\u0308rel asus so\u0303itu juhtima eelmise etapi parim Romain Febvre (Prantsusmaa, Kawasaki), kuid kolmandal ringil tegi ta lihtsa so\u0303iduvea ning langes neljandale kohale. Esikoha vo\u0303ttis enda ka\u0308tte Prado, keda ja\u0308litasid Herlings ja Gajser. Kolmik so\u0303itis enamuse so\u0303idust koos ja veel viimaselgi ringil u\u0308ritas Herlings vo\u0303itu endale vo\u0303tta, mis talle valusalt ka\u0308tte maksis. Herlings kukkus ja langes neljandaks ning ma\u0308ngis sellega maha ka etapivo\u0303idu. Prado vo\u0303itis lo\u0303puks so\u0303idu Gajseri ja Febvre ees."}, {"text_idx": "#000006", "text": "Etapi kokkuvo\u0303ttes teenis esikoha 44 punktiga Gajser, teine oli 43 punktiga Prado ja kolmas 43 punktiga Herlings. Hardi Roosiorg tuli 1 punktiga 23. kohale. Sarja kokkuvo\u0303ttes on liidrikohal 270 punktiga Gajser, teine on 257 punktiga Febvre ja kolmas 255 punktiga Prado. Hardi Roosiorg la\u0308ks 1 punktiga 36. kohale."}, {"text_idx": "#000009", "text": "Maardus toimus MX Liiga eelviimane etapp"}, {"text_idx": "#000010", "text": "Eestlastel oli raske avapa\u0308ev Inglismaa MM-etapil"}, {"text_idx": "#000019", "text": "Ma\u0308kketo\u0303usu EMV V etapp MaaritsasLo\u0303ppenud"}, {"text_idx": "#000020", "text": "MX Liiga IX etapp (Soolod) MaarduLo\u0303ppenud"}]